AIŠKINAMASIS RAŠTAS

Dėl fiksuotų pajamų mokesčio dydžių ir lengvatų, taikomų įsigyjant verslo liudijimus, dydžių nustatymo

**1. Parengto tarybos sprendimo projekto tikslai ir uždaviniai**

Sprendimo projekto parengimo tikslas - įgyvendinti Lietuvos Respublikos gyventojų pajamų mokesčio įstatymo (toliau - Įstatymas) 6 straipsnio 3 dalies nuostatas. Įstatymas reglamentuoja, kad už per mokestinį laikotarpį gautas pajamas, nuo kurių mokestis sumokamas įsigyjant verslo liudijimą, mokamas savivaldybių tarybų nustatytas fiksuoto dydžio pajamų mokestis. Savivaldybių tarybos turi teisę savo biudžeto sąskaita taikyti fiksuoto dydžio pajamų mokesčio už pajamas, gautas iš veiklos, kuria verčiamasi turint verslo liudijimą, lengvatas.

Pagal nuo 2018-01-01 įsigaliojusias įstatymo nuostatas savivaldybių tarybos turi teisę nustatyti fiksuoto dydžio pajamų mokestį veiklos rūšims, nurodytoms veiklų, kuriomis gali būti verčiamasi turint verslo liudijimą, rūšių sąraše, be apribojimų visoms nurodytoms veiklos vykdymo teritorijoms:

1. neribojant veiklos teritorijos;

2. visoje Lietuvos Respublikoje, išskyrus Alytaus, Kauno , Klaipėdos, Palangos, Panevėžio, Šiaulių, Vilniaus miestų savivaldybių ir Neringos savivaldybės teritorijos bei Marijampolės savivaldybės Marijampolės miesto teritoriją;

3. konkrečios savivaldybės teritorijoje.

Sprendimo projekte pateiktas nuo 2017 m. naudojamas minimalus fiksuotas pajamų mokesčio dydis, apskaičiuotas pagal 2017 m. galiojusį minimalų mėnesį atlygį (toliau –MMA), pritaikius GPMĮ 6 str. 1 d. nurodytą pajamų mokesčio tarifą (12\*380\*15 %=684, kai MMA 380 Eur (2017 m.)).

Nuo 2018 m. sausio 1 d. panaikinta minimalaus fiksuoto pajamų dydžio nustatymo riba, kuri turėjo būti taikoma savivaldybių taryboms nustatant fiksuotus pajamų mokesčio dydžius, todėl taryba gali nustatyti bet kokį fiksuotą pajamų mokesčio dydį.

Molėtų rajono savivaldybėje nuo 2017 m. nedidinamas minimalas fiksuotas pajamų dydis, nors kylant minimaliai mėnesinei algai (MMA) galėtų būti toks:

|  |  |  |  |
| --- | --- | --- | --- |
| Metai | MMA | Apskaičiavimas | Minimalus fiksuotas  pajamų mokesčio dydis |
| 2017 | 380 | 12\*380\*15 % | 684 |
| 2018 | 400 | 12\*400\*15 % | 720 |
| 2019 | 430 (perskaičiuota 555) | 12\*430\*15 % | 774 |
| 2020 | 470 (perskaičiuota 607) | 12\*470\*15 % | 846 |
| 2021 | 498 (perskaičiuota 642) | 12\*498\*15 % | 896 |
| 2022 | 642 | 12\*642\*15 % | 1155,6 |

Lentelėje pateikiamos 2019 ir 2020 metais gautos pajamos iš gyventojų, įsigijusių verslo liudijimus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2019 m.** | | | | **2020 m.** | | | |
| Vykdomos veiklos teritorijos | Gyventojų skaičius | Gyventojų, kuriems pritaikytos lengvatos, skaičius | Sumokėta suma, Eur | Lengvatų suma, Eur | Gyventojų skaičius | Gyventojų, kuriems pritaikytos lengvatos, skaičius | Sumokėta suma, Eur | Lengvatų suma, Eur |
| Gyventojai, pasirinkę neribotą verslo liudijimo veiklos teritoriją (visoje LR) | 176 | 61 | 12 853 | 4 010 | 185 | 74 | 11 084 | 4 188 |
| Gyventojai, pasirinkę veiklos teritoriją visoje LR, išskyrus didžiuosius miestus (visoje LR, išskyrus miestus) | 50 | 22 | 1 949 | 616 | 60 | 25 | 1 753 | 432 |
| Gyventojai, pasirinkę tą pačią savivaldybės teritoriją, kurioje deklaruota gyvenamoji vieta (savoje sav.) | 452 | 246 | 11 714 | 3 639 | 438 | 237 | 9 466 | 2 826 |
| Gyventojai, pasirinkę kitos savivaldybės teritoriją, kurioje nedeklaruota gyvenamoji vieta (svetimoje sav.) | 120 | 28 | 2 758 | 536 | 151 | 43 | 2 379 | 531 |
| Iš viso: | **798** | **357** | **29274** | **8801** | **834** | **379** | **24682** | **7977** |

Didžiausią pajamų dalį 2020 metais į savivaldybės biudžetą įnešė gyventojai, kurie dirbo pagal nurodytas veiklos rūšis:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Veiklos rūšies kodas | Veiklos rūšies pavadinimas | Gyven-tojų skaičius | Gyventojų, kuriems pritaikytos lengvatos, skaičius | Sumokėta suma, Eur | Lengvatų suma, Eur |
| 1. | 102 | **Nuo 2020-07-01:** Specialieji statybos darbai (statybvietės paruošimas, stogų dengimas, pamatų klojimas, mūrijimo, betonavimo, hidroizoliaciniai darbai, pastolių ir darbo platformų statymas ir ardymas, dūmtraukių įrengimas), išskyrus pastatų ir kitų statinių apdailos ir remonto darbus | 91 | 53 | 3314 | 1427 |
| 2. | 102 | **Iki 2020-07-01:** Specialieji statybos darbai (statybvietės paruošimas, stogų dengimas, pamatų klojimas, mūrijimo, betonavimo, hidroizoliaciniai darbai, pastolių ir darbo platformų statymas ir ardymas, dūmtraukių įrengimas) | 78 | 43 | 2573 | 1002 |
| 3. | 31 | Kirpyklų, kosmetikos kabinetų ir salonų, soliariumų veikla | 56 | 28 | 2409 | 519 |
| 4. | 10 | Apgyvendinimo paslaugų (kaimo turizmo paslaugos) teikimas | 74 | 29 | 1964 | 642 |
| 5. | 17 | Statybinių dailidžių ir stalių dirbinių, medinės taros, kitų medienos gaminių, čiužinių gamyba, remontas | 27 | 13 | 1580 | 234 |
| 6. | 101 | Statybos baigimo apdailos ir valymo darbai | 48 | 29 | 1497 | 608 |
| 7. | 4 | Prekyba | 39 | 15 | 1371 | 134 |
| 8. | **51** | **Gyvenamosios paskirties patalpų nuoma. Galioja nuo 2020-07-01** | 25 | 13 | 1196 | 481 |
| 9. | 50 | Variklinių transporto priemonių techninė priežiūra ir remontas | 22 | 11 | 1145 | 305 |
| 10. | **13** | **Gatavų tekstilės gaminių gamyba** | 3 | 3 | 982 | 982 |
| **Iš viso:** | | | **463** | **237** | **18031** | **6334** |

Pajamos pagal kitas veiklos rūšis sudaro nežymią pajamų dalį savivaldybės biudžete, 27 veiklos iš 90 veiklos rūšių Molėtų rajono savivaldybėje nevykdomos.

Pajamos, gautos iš gyventojų, įsigijusių verslo liudijimus sudaro 24,7 tūkst. Eur , t.y. 0,23 procento nuo visos gyventojų pajamų mokesčio sumos.

Lentelėje pateikiama suteiktų lengvatų už 2020 metus suvestinė pagal lengvatų pavadinimus:

|  |  |  |  |  |  |
| --- | --- | --- | --- | --- | --- |
| Eil.  Nr. | Lengvatos pavadinimas | Gyventojų su lengva-tomis skaičius | Lengvatų suma (Eur) | Sumokėta pajamų mokesčio suma atėmus lengvatą | Savivaldybės tarybos nustatyta lengvata 2020 m. (proc.) |
|  |
|  |
|  |
|  |
| 1. | Gyventojas, sulaukęs senatvės pensijos amžiaus. | 64 | 876 | 974 | 50 |  |
| 2. | Bedarbis, įregistruotas užimtumo tarnyboje | 203 | 4114 | 4391 | 50 |  |
| 3. | Tėvai (įtėviai), auginantys tris ir daugiau vaikų (įvaikių) iki 18 metų arba vyresnių, jeigu jie mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 36 | 1920 | 1929 | 50 |  |
| 4. | Tėvai (motinos, įtėviai, įmotės) vieni auginantys vaiką (įvaikį) iki 18 metų arba vyresnį, jeigu jis mokosi mokykloje pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 6 | 111 | 123 | 50 |  |
| 5. | Tėvai (įtėviai) auginantys neįgalų vaiką (įvaikį) iki 18 metų arba vyresnį neįgalų vaiką (įvaikį), kuriam nustatytas specialusis nuolatinės slaugos poreikis | 4 | 68 | 79 | 50 |  |
| 6. | Mokiniai (studentai) jeigu jie mokosi mokyklose pagal bendrojo ugdymo, profesinio mokymo programas grupinio mokymosi forma kasdieniu, nuotoliniu mokymo proceso organizavimo būdais, pavienio mokymosi forma savarankišku, nuotoliniu mokymo proceso organizavimo būdais, pagal studijų programas nuolatine (dienine) studijų forma | 14 | 99 | 104 | 50 |  |
| 7. | Asmenys, turintys tradicinio amatininko statusą, kai įsigyja verslo liudijimą savo tradiciniam amatui | 0 | 0 | 0 | 50 |  |
| 8. | Neįgalūs asmenys, kuriems nustatytas: - 0 – 25 procentų darbingumo lygis (nedarbingas asmuo); - sunkus neįgalumo lygis; - didelių specialiųjų poreikių lygis (kai šis asmuo yra sulaukęs senatvės pensijos amžiaus). | 0 | 0 | 0 | 80 |  |
| 9. | neįgalūs asmenys, kuriems nustatytas: - 30 – 40 procentų darbingumo lygis (iš dalies darbingas asmuo); - vidutinis neįgalumo lygis; - vidutinių specialiųjų poreikių lygis (kai šis asmuo sulaukęs senatvės pensijos amžiaus). | 22 | 201 | 207 | 50 |  |
| 10. | neįgalūs asmenys, kuriems nustatytas: - 45 – 55 procentų darbingumo lygis (iš dalies darbingas asmuo); - lengvas neįgalumo lygis; - nedidelių specialiųjų poreikių lygis (kai šis asmuo sulaukęs senatvės pensijos amžiaus). | 30 | 378 | 170 | 30 |  |
| **Iš viso:** | | **379** | **7767** | **7977** |  |  |

Lengvata Molėtų rajono savivivaldybėje netaikoma dirbantiems (tarnaujantiems) asmenims (įskaitant individualių įmonių savininkus, ūkinių bendrijų tikruosius narius, mažųjų bendrijų narius, gaunančius su darbo santykiais ar jų esmę atitinkančiais santykiais susujusių pajamų).

Molėtų rajono savivaldybėje nustatyti pajamų mokesčio dydžiai yra nuo 1 Eur iki 30 Eur mėnesiui, priklausomai nuo vykdomos veiklos. 30 Eur mėnesiui įvertinti tik pastatų valymo po statybų darbai (kodas 101) bei specialieji statybos darbai (kodas 102).

Siekiant skatinti gyventojus vykdyti įvairesnes veiklas bei būtinybę užtikrinti lygias konkurencines sąlygas tarp gyventojų, įsigijusių verslo liudijimus, ir įmonių, užsiimančių analogiška veiklos rūšimi, sprendimo projekte siūloma nustatyti tokius pačius, kaip ir 2021 metams, fiksuoto dydžio pajamų mokesčius ir mokesčio lengvatas ir jei nebus poreikio didinti fiksuoto dydžio pajamų mokesčio, palikti galioti nustatytus mokesčius ir lengvatas ne tik 2022 metams, bet ir ateinantiems metams.

**2. Siūlomos teisinio reguliavimo nuostatos:**

Tvirtinamu sprendimo projektu bus nustatyti fiksuoti pajamų dydžiai, taikomi veiklai, įsigijus verslo liudijimus, taip pat nustatomos lengvatos pagal Valstybinės mokesčių inspekcijos rekomendacijas.

**3. Laukiami rezultatai:**

Sprendimas bus pateiktas valstybinei mokesčių inspekcijai, kuri administruos gyventojų su verslo liudijimais mokesčius.

**4. Lėšų poreikis ir jų šaltiniai:**

2022 m. numatoma surinkti 30 tūkst. Eur gyventojų pajamų mokesčio pajamų iš verslo liudijimus, įsigijusių gyventojų.

**5. Kiti sprendimui priimti reikalingi pagrindimai, skaičiavimai ar paaiškinimai.**